open-index/open-wikipedia-markdown huggingface dataset:
Adrian Zandberg

**Adrian Tadeusz Zandberg** (s. 4. joulukuuta 1979) on puolalainen poliitikko, historiantutkija, filosofian tohtori ja ohjelmoija.

Zandberg on vuonna 2015 perustetun Partia Razem -puolueen perustajia. Hän on istunut Puolan parlamentin Sejmin jäsenenä vuodesta 2019.

## Aiheesta muualla
* sejm.gov.pl
Gavin Lee

**Gavin Lee** (s. 15. lokakuuta 1971) on palkittu englantilainen näyttelijä, joka tunnetaan työstään musikaaleissa.

## Ura
Lee on esiintynyt monissa Maija Poppaseen perustuvissa musikaaleissa Pertun roolissa; huomattavimmat kuitenkin lienevät West Endin ja Broadwayn tuotannot. Lee palkittiin roolisuorituksestaan vuonna 2007 Drama Desk Awardilla. Lisäksi hän esiintyi yhdessä Laura Michelle Kellyn kanssa Yhdysvaltain silloiselle presidentille Barack Obamalle America Celebrates 4 July at Fords Theatressa vuonna 2010.

Maija Poppasen lisäksi Lee on esiintynyt esimerkiksi musikaaleissa Les Miserablés Thenardierina,  Spongebob Squarepants the Broadway Musicalissa Jalmari Kalmarina, How Grinch Stole the Christmas Musicalissa Grinchinä sekä Kaunottaressa ja hirviössä Lumierena. Hänellä on ollut myös muutamia elokuva- ja televisiorooleja.

## Yksityiselämä
Lee on naimisissa näyttelijä Emily Harveyn kanssa. Parilla on kolme lasta.

## Filmografia

## Lähteet

## Aiheesta muualla
The Chiffons

**The Chiffons** oli vuonna 1960 Bronxissa perustettu newyorkilainen tyttöbändi. Sillä oli 1960-luvun alussa joitakin hittejä, kuten Yhdysvalloissa listaykköseksi noussut ”He’s So Fine”. Muita hittejä olivat esimerkiksi ”One Fine Day”, ”I Have a Boyfriend”, Motown-vaikutteinen ”Sweet Talkin’ Guy” sekä Martha & the Vandellas -vaikutteinen ”The Real Thing”. Yhtye hajosi vuonna 1972.

## Lähteet
Othmar Schoeck

**Othmar Schoeck** (1. syyskuuta 1886 Brunnen, Schwyz – 8. maaliskuuta 1957 Zürich) oli sveitsiläinen säveltäjä. Hän oli merkittävin oopperan, kuoroteosten ja satojen laulujen säveltäjänä, mutta sai tunnustusta myös orkesterimusiikillaan.

Schoeck opiskeli Zürichin konservatoriossa ja suoritti lisäksi yksityisiä opintoja Max Regerin johdolla Leipzigissä. Hän pitäytyi vahvasti perinteisissä harmonioissa ja muodoissa, vaikka vallitseva virtaus oli hänen aikanaan dissonoivampi. Hänen oopperoihinsa kuuluu Heinrich von Kleistin draamaan sävelletty *Penthesilea* (1927). Sävellystyönsä ohella Schoeck johti orkesteria, säesti pianolla laulajia ja toimi opetusviroissa.

## Lähteet

## Aiheesta muualla
* IMSLP: Othmar Schoeck: nuotteja
Hadi Azizkhani

**Hadi Azizkhani** (s. 1978) on iranilainen karateka, joka saavutti Kyokushinin IKO Matsushima-liiton maailmanmestaruuden 2004. Hän voitti loppuottelussa Hassan Nazemin.

## Lähteet
The Breathtaking Blue

**The Breathtaking Blue** on Alphaville-yhtyeen kolmas albumi, joka julkaistiin 4. huhtikuuta 1989.

## Kappaleet
# 
# 
# 
# 
# 
# 
# 
# 
# 
# 

## Aiheesta muualla
* The Breathtaking Blue discogs.com-sivustolla
Vuoden kirjateko -palkinto (kirjakauppiaat ja kustantajat)

**Vuoden kirjateko -palkinto** on Suomen kirjakauppiaiden ja kustantajien myöntämä tunnustus. 

## Palkinnon saajia
*2005 Pelasta kirja -hanke
*2006 Eläköön lapsi! -äänikirja
*2008 yritysjohtaja, professori Heikki A. Reenpää
*2009 helsinkiläinen antikvaarinen kirjakauppias Kaarle Ervasti 
*2010 Vuoden kaunein kirja -kilpailun jatkaminen
*2011 Ei kirjan arvonlisäveron korotukselle -kampanja

## Katso myös
* Vanhan kirjallisuuden ystävien ja Keskisuomalaisen saman niminen palkinto

## Lähteet
Carl Oskar Evert Andelin

**Carl Oskar Edvard Andelin** (18. elokuuta 1840 Tohmajärvi – 20. maaliskuuta 1905 Helsinki) oli Venäjän keisarikunnan armeijassa palvellut suomalainen kenraalimajuri.

Andelinin vanhemmat olivat lääninrovasti, valtiopäivämies Erik Johan Andelin ja Henriette Sofia Blom ja puoliso vuodesta 1867 Aline Augusta Munsterhjelm, everstiluutnantti Anders Lorenz Munsterhjelmin tytär.  Andelin tuli oppilaaksi Haminan kadettikouluun 1853, ylennettiin valmistuttuaan vänrikiksi ja määrättiin henkivartioväen 3. Suomen Tarkk’ampuja­patal­joonaan 1860. Hänet ylennettiin aliluutnantiksi 1862, luutnantiksi 1867 ja alikapteeniksi 1874. Vuodesta 1865 Andelin toimi pataljoonan kassanhoitajana, Turkin sotaan osallistuttuaan hän yleni kapteeniksi ja sai eron pataljoonan kassanhoitajan tehtävästä 1879, siirtyäkseen ensin saman pataljoonan komppanianpäälliköksi ja sitten adjutantiksi Suomen asevelvollisen sotaväen päällikköhallitukseen vuodesta 1880 vuoteen 1883, jolloin hänet ylennettiin everstiksi. 

Vuodesta 1885 Andelin oli henkivartioväen 3. Suomen tarkk’ampujapataljoonan talouspäällikkö ja sitten 4. Oulun tarkk’ampujapataljoonan komentaja kesäkuusta 1885. Hän erosi sotapalveluksesta kenraalimajurina 1890, mutta toimi muun muassa Suomen sotaväen leski- ja orpokassan taloudenhoitajana 1893–1895, Hakunilan maatilan omistajana Helsingin maalaiskunnassa vuodesta 1883, Suomen teollisuudenharjoittajain keskinäisen paloapuyhdistyksen hallituksen jäsenenä vuodesta 1902 ja Venäjän Punaisen Ristin Suomen osaston taloudenhoitajana aina kuolemaansa saakka. 

## Lähteet
Lightning Bolt (albumi)

**Lightning Bolt** on Yhdysvaltain Seattlesta kotoisin olevan Pearl Jamin kymmenes studioalbumi. Levyn on tuottanut suurimman osan muistakin Pearl Jamin levyistä tuottanut Brendan O'Brien. Levy julkaistiin yhtyeen oman *Monkeywrench Recordsin* kautta lokakuussa 2013.

Albumi nousi Suomen virallisen listan sijalle 8. 

## Kappaleet

## Arvostelut
* Allmusic: 
* Rolling Stone: 
* Soundi: 

## Lähteet

## Aiheesta muualla
* Lightning Bolt Allmusicissa 
*
Shūnan

**Shūnan** () on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren rannikolla prefektuurin kaakkoisosassa. Pohjoisessa kaupunkiin kuuluu laajoja vuoristoalueita ja se rajautuu Shimanen prefektuuriin. Siihen kuuluvat myös muun muassa Ōzushiman ja Kurokamishiman saaret, jotka ovat lähialueineen osa Seton sisämeren kansallispuistoa. Shūnanissa on 142&nbsp;588 asukasta (marraskuussa 2019) ja sen pinta-ala on 656,29 neliökilometriä.

Shūnan on kaupunkina suhteellisen uusi: se perustettiin vuonna 2003 yhdistämällä Tokuyaman ja Shinnan’yōn kaupungit sekä Kumagen ja Kanon maaseutukaupungit. Kaupungin nimi viittaa Suōn provinssin (*shū*) eteläosaan (*nan*). Sen keskustan muodostaa entinen Tokuyaman kaupunki, joka kukoisti Edo-kaudella linnanaluskaupunkina Mōri-klaanin hallinnassa. 1900-luvun alussa sinne sijoitettiin keisarillisen Japanin laivaston polttoainetehdas. Kaupunki kärsi pahoja vahinkoja toisessa maailmansodassa, mutta sodan jälkeen sinne syntyi runsaasti teollisuutta ja lopulta öljynjalostus- ja kemianteollisuuden kombinaatti. Kansainvälisen Tokuyama-Kudamatsun sataman toiminta-alue ulottuu viereisten Kudamatsun ja Hikarin kaupunkien puolelle. Shūnaniin kuuluvilla maaseutualueilla tuotetaan esimerkiksi riisiä, teetä, hedelmiä, wasabia ja siitakesieniä.

Shūnanin nähtävyyksiin kuuluvat muun muassa kaupungin taidemuseo ja Tokuyaman eläintarha. Kaupungissa toimii useita kuumia lähteitä (*[[onsen]]*), kuten Mitsuo-onsen ja Yuno-onsen. Sen pohjoisosassa Yashiron alueella sijaitseva munkkikurkien levähdysalue on nimitetty erityiseksi luonnonmuistomerkiksi. Kaupunkia palvelevat suurnopeusjunalinja San’yō Shinkansen sekä JR Nishi-Nihonin San’yō-päälinja ja Gantoku-linja.

## Kuvia

Tiedosto:銀座一丁目 - panoramio.jpg|Kauppakatu Tokuyaman keskustassa
Tiedosto:徳山湾から見たトクヤマ南陽工場.jpg|Teollisuutta Shūnanin rannikolla
Tiedosto:Tooisihachiman.JPG|Tōishi-Hachimanin pyhäkkö
Tiedosto:Suno Island（Shunan, Yamaguchi）.jpg|Sunon saari Seton sisämeressä


## Lähteet

## Aiheesta muualla

* Kaupungin internetsivut
Peter Magnus Aquilander

**Peter Magnus Aquilander** (17. helmikuuta 1824 Jäppilä, Uusikirkko – 1894 Pietari) oli Venäjän keisarikunnan armeijassa insinöörihallinnon tehtävissä palvellut suomalainen kenraalimajuri.

Aquilanderin vanhemmat olivat lasitehtailija, tilanomistaja Magnus Aquilander ja Sophia Catharina Rebitzner ja puoliso vuodesta 1857 Margaretha von Grund.  Aquilander tuli oppilaaksi Haminan kadettikouluun 1838, ylennettiin valmistuttuaan vänrikiksi ja määrättiin Venäjän armeijan sotilasinsinöörihallinnon kenttäinsinöörijoukkoihin 1844. Sotilasinsinöörikoulun upseeriluokat hän suoritti Pietarissa 1844–1846, minkä jälkeen hänet siirrettiin insinööriasemalle Ahvenanmaalle. Aliluutnantiksi hänet ylennettiin 1851 ja luutnantiksi 1854. Aquilander osallistui Krimin sodan aikana Ahvenanmaan puolustustaisteluihin ja  joutui sotavangiksi. Sotavankeudesta palattuaan hänet määrättiin Viaporin insinööriasemalle 1855, nimitettiin Viaporin sotilasinsinöörihallinnon päälliköksi 1857 ja osastopäälliköksi 1859. Nikolajevskin sotilasinsinöörihallinnon palvelukseen Kaakkois-Venäjälle Aquilander komennettiin 1860, Irkutskiin Siperiaan 1862 ja vuonna 1863 ensin Pietariin ja sitten Tallinnan sotilasinsinöörihallinnon päälliköksi. Aquilander ylennettiin kapteeniksi 1864, everstiluutnantiksi 1868 ja everstiksi 1873. Sotapalveluksesta hän erosi kenraalimajurina 1885, asettuen asumaan Pietariin. 

## Lähteet
Hassan Nazemi

**Hassan Nazemi** (s. 1977) on iranilainen karateka, joka saavutti Kyokushinin IKO Matsushima-liiton MM-hopeaa 2004. Hän saavutti myös EM-hopeaa 2005 hävittyään loppuottelun Aleksander Ibragimoville.

## Lähteet
Afternoons in Utopia

**Afternoon in Utopia** on Alphaville-yhtyeen toinen albumi, joka julkaistiin 5. kesäkuuta 1986.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Afternoons in Utopia discogs.com-sivustolla
Carl Magnus Vilhelm Armfelt

**Carl Magnus Vilhelm Armfelt** (20. maaliskuuta 1797 Pietari – 17. joulukuuta 1878 Helsinki) oli suomalainen kreivi, joka yleni Ruotsin armeijassa everstiksi ja Venäjän keisarikunnan armeijassa kenraalimajuriksi.

Armfeltin vanhemmat olivat jalkaväenkenraali, kreivi Gustaf Mauritz Armfelt ja kreivitär Hedvig Ulrika De la Gardie. Hänen puolisonsa 1822–1834 oli vapaaherratar Adelaide Sofia Vilhelmina Carolina von Stedingk ja vuodesta 1855 Ulrika Christina Vilhelmina Bohman. Ministerivaltiosihteeri Alexander Armfelt ja kenraaliluutnantti Gustaf Magnus Armfelt olivat Carl Magnus Vilhelm Armfeltin veljiä. Hän tuli aliupseeriksi Götan tykistörykmenttiin 1807. Lippujunkkariksi hänet ylennettiin 1809, vänrikiksi 1812, luutnantiksi 1817, ratsumestariksi 1822, ratsumestariksi yleisesikunnassa 1823 ja majuriksi 1825. Kuninkaan adjutantiksi Armfelt nimitettiin 1828, vt. kuninkaallisen kabinettikamariherran arvo hänelle myönnettiin 1831 ja hänet ylennettiin everstiluutnantiksi yleisesikunnassa 1836. Ruotsin armeijan palveluksesta Armfelt erosi everstinä heinäkuussa 1841 ja muutti syksyllä 1842 Suomeen. 

Armfelt tuli marraskuussa 1842 everstiluutnanttina palvelukseen Venäjän armeijan jalkaväkeen. Hänet nimitettiin Suomen sotaväen ja luotsi- ja majakkalaitoksen ylisotaoikeuden jäseneksi, ylennettiin everstiksi 1847 ja kenraalimajuriksi 1858, jolloin hänestä tuli myös Suomen sotaväen ja luotsi- ja majakkalaitoksen ylisotaoikeuden puheenjohtaja.

## Lähteet
Drymocallis glandulosa

***Drymocallis glandulosa*** on ruusukasvien heimoon kuuluva kasvilaji, joka aiemmin tunnettiin nimellä *Potentilla glandulosa*. Lajilla ei ole suomenkielistä nimeä. Kasvi on tärkeää ravintoa useille hiirilajeille, kuten lännenhiirusille (*Reithrodontomys megalotis*), kaktuspeurahiirusille (*Peromyscus eremicus*) ja kalifornianpeurahiirusille (*Peromyscus californicus*).

## Ulkonäkö ja koko
*Drymocallis glandulosa* on monivuotinen ruohokasvi. Se kasvaa yleensä pystysuoraan ylös, mutta se voi olla myös pieni ja tupasmainen, vain muutaman senttimetrin korkuinen. Kasvi voi olla myös pitkä ja kapea, lähes metrin korkuinen. Lajilla voi olla maavarsia. *Drymocallis glandulosa* on usein karvojen peitossa; monet karvoista ovat rauhasmaisia, jolloin kasvin pinta on tahmea. Kukin kasvin lehdistä jakautuu useisiin lehdyköihin; lehden kärjessä on pitkä kärkilehdykkä ja lehtiruodin kummallakin puolella pienempiä sivulehdyköitä.

Kukinto on viuhko, jossa on yleensä 2-30 väriltään ja kooltaan vaihtelevaa kukkaa. Jokaisessa kukassa on yleensä viisi yli senttimetrin pituista terälehteä, joiden väri vaihtelee valkoisesta vaaleankeltaisen kautta kullanväriseen.

## Levinneisyys
*Drymocallis glandulosa* on kotoisin laajalta alueelta Pohjois-Amerikan länsiosista. Sen levinneisyysalue ulottuu Kanadan lounaisosista Yhdysvaltain länsirannikon ja Kalifornian kautta Meksikon Baja Californiaan.

## Elinympäristö
Levinneisyysalueellaan lajin voi löytää hyvin monenlaisista elinympäristöistä. Kasvi esiintyy tavallista yleisempänä sen jälkeen, kun sen elinympäristö on raivattu tai häiriintynyt, esimerkiksi metsäpalojen, avohakkuiden ja voimakkaan laiduntamisen jälkeen.

## Luokittelu
*Drymocallis glandulosa* luetaan nykyisin kuuluvaksi valkohanhikkien (*Drymocallis*) sukuun, mutta aiemmin sen luokiteltu lähisukuiseen hanhikkien (*Potentilla*) sukuun. Kasvi on ulkomuodoltaan hyvin vaihteleva, ja sillä on lukuisia muunnoksia ja alalajeja, joiden eroja ei voi selkeästi määritellä. Muunnoksiin luetaan yleensä ainakin seuraavat:
* *Drymocallis glandulosa* var. *glandulosa*
* *Drymocallis glandulosa* var. *reflexa*
* *Drymocallis glandulosa* var. *viscida*
* *Drymocallis glandulosa* var. *wrangelliana*

## Lähteet

## Aiheesta muualla
* ITIS: Drymocallis glandulosa 
* Flora of North America: Drymocallis glandulosa
Ernst Neufert

**Ernst Neufert** (15. maaliskuuta 1900 Freyburg an der Unstrut – 23. helmikuuta 1986 Rolle) oli saksalainen arkkitehti, joka oli kiinnostunut standardoinnista. Hän julkaisi vuonna 1936 arkkitehtuurin käsikirjan *Bauentwurfslehre : Grundlagen, Normen und Vorschriften über Anlage, Bau, Gestaltung, Raumbedarf, Raumbeziehungen, Masse für Gebäude, Räume, Einrichtungen und Geräte mit dem Menschen als Mass und Ziel : Handbuch für den Baufachmann, Bauherrn, Lehrenden und Lernenden*, joka on yhä alan keskeinen lähdeteos.

Neufert aloitti 1914 muurarin oppipoikana ja suoritti oppipojan tutkinnon. Hän valmistui 1918 Weimarin rakennusoppilaitoksesta ja työskenteli sen jälkeen Hannack & Ludwig -yrityksessä Magdeburgissa. Kun Bauhaus aloitti toimintansa Weimarissa vuonna 1919, Neufert ilmoittautui opiskelijaksi ensimmäisten joukossa. Hän työskenteli opiskelun ohella Walter Gropiuksen ja Adolf Meyerin arkkitehtitoimistossa. Vuoden 1921 kesälukukauden aikana Neufert opiskeli Espanjassa, jossa hän tapasi Antoni Gaudín. Neufert työskenteli 1922–1925 Gropiuksen työmaapäällikkönä ja valvoi muun muassa Bauhausin Dessaun rakennustöitä.

Otto Bartning kutsui Neufertin vuonna 1926 takaisin Weimariin johtamaan Weimarin teknillisen yliopiston rakennusosastoa. Neufert toimi opettajana Johannes Ittenin Berliiniin perustamassa yksityisessä taidekoulussa ja työskenteli arkkitehtina. Neufert matkusteli laajalti ja julkaisi useita artikkeleja. Hän matkusti 1936 Yhdysvaltoihin tavatakseen Frank Lloyd Wrightin ja selvittääkseen mahdollisuuksia muuttaa Yhdysvaltoihin. 

Vuodesta 1938 alkaen Neufert teki yhteistyötä Hitlerin luottohenkilön, valtakunnan pääarkkitehdin Albert Speerin kanssa. Neufert nimitettiin Berliinin asuntosuunnittelun tyypittelyn, standardisoinnin ja rationalisoinnin asiamieheksi. Myöhemmin Neufert osallistui sodassa tuhoutuneiden kaupunkien jälleenrakentamisen suunnitteluun. Neufert nimitettiin 1945 Darmstadtin teknillisen yliopiston arkkitehtuurin professoriksi. Hän työskenteli myös arkkitehtina.

Neufertin merkittävin työ on teos *Bauentwurfslehre*. Kirjalla on ollut suuri vaikutus arkkitehtuurin opetukseen, ja siitä on otettu yksin Saksassa 39 painosta. *Bauentwurfslehre* on käännetty useille eri kielille. Neufert tunnettiin arkkitehtina ensisijaisesti teollisuusrakennuksista.

## Teokset
* *Bauentwurfslehre*, (3. Auf) Bauwelt 1936. – 41., überarbeitete und aktualisierte Auflage, Springer Vieweg 2015 

## Lähteet

## Aiheesta muualla

* Bauentwurfslehre -teoksen esittely Neufert-säätiön sivuilla
Ube

**Ube** () on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren Suōnmeren rannikolla prefektuurin lounaisosassa. Kaupungin keskusta on rakentunut Kotōjoen suun vasemmalle rannalle. Etelässä kaupunkiin kuuluu alavia täyttömaa-alueita, pohjoisessa kumpuilevaa ylänköä Kotōjoen keskijuoksulle saakka. Ubessa on 164&nbsp;303 asukasta (joulukuussa 2019) ja sen pinta-ala on 286,65 neliökilometriä.

Edo-kaudella Ubea hallitsi Fukubara-klaani osana Chōshūn eli Hagin daimiokuntaa. 1600–1700-luvuilla alueella toteutettiin suuria maantäyttö- ja keinokasteluhankkeita, kuten Tokiwan lampi vuonna 1698. Kivihiilen kaivu alkoi Ubessa jo Edo-kaudella, mutta varsinkin 1900-luvun vaihteen tienoilla, Meiji-kauden puolivälistä lähtien Taishō-kaudelle saakka, Ube kehittyi nopeasti hiilikaivoskaupungiksi. Kaupunkioikeudet Ubelle myönnettiin vuonna 1921. Ensimmäisen maailmansodan jälkeen kaupunkiin kehittyi monipuolista teollisuutta, jonka keskiössä oli Ube kōsan -yrityksen kemianteollisuuden kombinaatti. Kaupunki tuhoutui pahoin toisessa maailmansodassa ja sen hiilikaivokset suljettiin vuonna 1967, mutta se on pysynyt merkittävänä teollisuuskeskuksena. Sen kaupunkisuunnittelussa on painotettu viheralueita ja saasteiden vastaista toimintaa.  

Uben nähtävyyksiin kuuluvat laaja Tokiwan puisto lampineen, Tokiwan museo ja huvipuisto, Watanabe Sukesakun muistohalli sekä Sōrin-jin temppeli, jonka puutarhan sanotaan olevan Nanboku-chō-kaudelta. Kaupungissa toimivat Yamaguchin yliopiston insinööritieteiden ja lääketieteen tiedekunnat. Ubea palvelevat JR Nishi-Nihonin San’yō-päälinja, Ube-linja ja Onoda-linja sekä kaupungin etelärannikolla sijaitseva Yamaguchi-Uben lentoasema.

## Kuvia

Tiedosto:ＵＭＧ・ＡＢＳ宇部工場 - panoramio.jpg|Uben teollisuuslaitoksia
Tiedosto:Kotozakihachiman.JPG|Kotozaki Hachiman-gūn pyhäkkö
Tiedosto:ときわ公園 - panoramio (4).jpg|Iiriksiä Tokiwan puistossa
Tiedosto:Yamaguchi-Ube-Airport.JPG|Yamaguchi-Uben lentoasema, taustalla Uben kaupunkia


## Lähteet

## Aiheesta muualla

* Kaupungin internetsivut
Oskar Lang

**Oskar Lang** (s. 4. joulukuuta 1996 Arvika, Ruotsi) on ruotsalainen jääkiekkoilija, pelipaikaltaan hyökkääjä. Hän pelaa SHL-seura Leksands IF:n riveissä. Lang laukoo vasemmalta.

Lang debytoi SHL:ssä kaudella 2014–2015 Leksands IF:n paidassa. Hän pelasi debyyttikaudellaan 15 ottelua tehoin 0+0=0.

## Lähteet
Arash Sharifi

**Arash Sharifi** (s. 1976) on iranilainen karateka, joka saavutti Kyokushinin IKO Matsushima-liiton MM-pronssia 2004. Hän saavutti myös raskaansarjan Euroopan mestaruuden 2001 voitettuaan loppuottelussa Dmitri Shabanovin.

## Lähteet
Grigori Sokolov

**Grigori Lipmanovitš Sokolov** (; s. 18. huhtikuuta 1950 Leningrad, Neuvostoliitto) on venäläinen pianisti, joka esiintyy usein myös Suomessa. Häntä pidetään yhtenä kaikkien aikojen merkittävimmistä klassisen musiikin pianotaiteilijoista, jopa ”maailman parhaana pianistina”, ja hänen tekniikkaansa on luonnehdittu luonnonvoiman kaltaiseksi. Hänen ohjelmistonsa ulottuu barokista Šostakovitšiin.

Sokolovin kansainvälinen ura käynnistyi vuonna 1966, kun hän voitti Tšaikovski-pianokilpailun Moskovassa, mutta varsinainen maailmanmaine alkoi kehittyä vasta 1980-luvulla. Sokolov esiintyy runsaasti mutta levyttää harvoin.

## Lähteet
Muta-ahven

**Muta-ahven** (*Acantharchus pomotis*) on aurinkoahventen (Centrarchidae) heimoon kuuluva kalalaji. Se on sukunsa ***Acantharchus*** ainoa laji.

Muta-ahvenen pyrstö on pyöreäreunainen. Kalan kyljissä on viisi tummaa raitaa. Sillä on pitkänomainen, tiivistetty ruumis ja sen silmät ja suu ovat suuria. Lajin tavallinen pituus on 14,1 senttimetrin luokkaa. Sen maksimipituus on 21 senttimetriä.

Muta-ahventa tavataan kotoperäisenä Yhdysvalloissa, jossa sitä tavataan alueella New Yorkin eteläosasta Floridan pohjoisosiin. Muta-ahvenien kokonaismäärä on suuri, yli 10 000 ja mahdollisesti myös yli 100 000. Lajin populaatiot ovat vakaita tai pienessä laskusuhdanteessa. Muta-ahvenella ei ole juurikaan isoja uhkia. Sen elinympäristöjen saastuminen ja muuttuminen ovat mahdollisia mutta eivät suoranaisia uhkia.

Muta-ahvenen ravintoa ovat pääasiassa hyönteiset ja äyriäiset. Suuremmat yksilöt voivat saalistaa pieniä kaloja. Lajin elintavat ovat huonosti tunnetut, mutta sen tiedetään kutevan keväällä. Muta-ahven voi elää 4 vuotta.

## Lähteet
Korukääpiöahven

**Korukääpiöahven** (*Apistogramma bitaeniata*) on kirjoahventen (Cichlidae) heimoon kuuluva kalalaji. Lajia tavataan Etelä-Amerikasta.
## Koko ja ulkonäkö
Korukääpiöahvenen tavanomainen pituus on noin 3–4 senttimetriä. Suurin tavattu yksilö oli 4,6 senttimetrin mittainen. Korukääpiöahven on hopeakylkinen ja mustajuovainen. Evät ja pyrstö ovat kirjavat.

## Levinneisyys ja elinympäristö
Korukääpiöahventa tavataan luonnonvaraisena Brasiliasta, Perusta ja Kolumbiasta. Laji käyttää ravinnokseen pieniä selkärankaisia.

## Lähteet
Mason Greenwood

**Mason Will John Greenwood** (s. 1. lokakuuta 2001 Bradford) on englantilainen jalkapalloilija, pelipaikaltaan hyökkääjä. Hän edustaa Ranskan Ligue 1:ssä pelaavaa Marseillea.

## Seurajoukkueura
Greenwood pelasi Manchester Unitedin junioreissa ja pääsi pelaamaan edustusjoukkueessa ensimmäisen kerran maaliskuussa 2019. Hän pääsi kevään aikana vaihtopelaajana kentälle kahdessa Valioliigan ja yhdessä Mestarien liigan ottelussa sekä pelasi Valioliigan päätöskierroksen ottelun Cardiff Cityä vastaan kokonaan.

Kaudella 2019–2020 Greenwood pelasi 31 valioliigaottelua, joista avauskokoonpanossa 12 kertaa, ja teki niissä kymmenen maalia: marraskuussa Sheffield Unitedia, joulukuussa Evertonia ja Newcastle Unitedia vastaan, tammikuussa Norwich Cityä, helmikuussa Watfordia, kesäkuussa Brighton & Hove Albionia sekä heinäkuussa kaksi maalia Bournemouthia ja yhden maalin Aston Villaa ja West Ham Unitedia vastaan. Eurooppa-liigan alkulohkossa hän pelasi viisi ottelua ja teki kotikentällä maalin syyskuussa Astanaa ja marraskuussa Partizania vastaan sekä joulukuussa kaksi maalia Alkmaaria vastaan. Eurooppa-liigan pudotuspeleissä hän pelasi neljä ottelua ja teki maalin vierasottelussa LASK:ta vastaan. Kaudella 2020–2021 hän viimeisteli 31 valioliigaottelussa seitsemän maalia. Mestarien liigassa hän pelasi viisi ja Eurooppa-liigassa yhdeksän ottelua ja teki kummassakin kilpailussa yhden maalin. Kaudella 2021–2022 hän pelasi 18 valioliigaottelua, joissa teki viisi maalia, sekä neljä ottelua Mestarien liigassa, jossa teki maalin Atalantaa vastaan.

Greenwood pidätettiin 30. tammikuuta 2022 epäiltynä naisen raiskauksesta ja pahoinpitelystä, minkä seurauksena Greenwood hyllytettiin Manchester Unitedin harjoituksista ja otteluista. Hän on myös menettänyt sponsorisopimuksen Niken kanssa ja hänet on poistettu EA Sportsin *[[FIFA 23]]* -pelistä. Hänen oikeudenkäyntinsä oli määrä olla marraskuussa 2023, mutta oikeudenkäynti peruuntui, koska jutun tärkeä todistaja kieltäytyi todistamasta siinä. Manchester United teki jutusta oman sisäisen tutkinnan ja sen tuloksena elokuussa 2023 Greenwoodin kerrottiin lähtevän seurasta. Greenwood siirtyi lainalle Espanjan Getafeen kaudeksi 2023–2024. Kesällä 2024 Greenwood siirtyi Ranskaan Ligue 1:n Marseilleen viisivuotisella sopimuksella.

## Maajoukkueura
Greenwood on pelannut Englannin alle 17-vuotiaiden maajoukkueessa kuusi, alle 18-vuotiaiden maajoukkueessa viisi ja alle 21-vuotiaiden maajoukkueessa neljä maaottelua ja tehnyt joka ikäluokassa yhden maalin. Hän teki debyyttinsä miesten joukkueessa syyskuussa 2020. Islantia vastaan pelatun ottelun jälkeen hän ja Phil Foden rikkoivat koronasääntöjä kutsuessaan joukkueen hotellille naisseuraa. Pelaajat lähetettiin sen seurauksena kotimatkalle kesken maajoukkuekomennuksen. Greenwood ei ole tämän jälkeen pelannut Englannin maajoukkueessa. Todennäköisempää on, että hän pelaa jossain vaiheessa uraansa Jamaikan A-maajoukkueessa.

## Lähteet
Rauta(II)asetaatti

**Rauta(II)asetaatti** ((CH3COO)2Fe) eli **ferroasetaatti** on rauta- ja asetaatti-ionien muodostama yhdiste. Yhdistettä käytetään tekstiilien värjäyksessä ja katalyyttinä. 

## Ominaisuudet, valmistus ja käyttö
Puhtaana rauta(II)asetaatti on väritöntä kiteistä ainetta, mutta se on usein kellertävää. Siitä tunnetaan myös kidevedellinen tetrahydraatti ((CH3COO)2Fe·4H2O), joka on väriltään vihreää. Yhdiste liukenee erittäin hyvin veteen ja liukenee myös poolisiin orgaanisiin liuottimiin kuten etanoliin. Rauta(II)asetaatti hapettuu helposti rauta(III)asetaatiksi. 

Rauta(II)asetaattia valmistetaan liuottamalla rautajauhetta tai -romua etikkahappoon. Hapettumisen ehkäisemiseksi reaktio suoritetaan suojakaasun alla.
:Fe + 2 CH3COOH → (CH3COO)2Fe + H2

Rauta(II)asetaattia ja sen tetrahydraattia käytetään tekstiilien peittana erityisesti värjättäessä sinisiksi, ruskeiksi tai mustiksi. Yhdisteestä valmistetaan myös musteita. Orgaanisen kemian synteeseissä rauta(II)asetaattia käytetään katalyyttinä pelkistyksissä, Kumada-kytkennöissä, heterosyklisten yhdisteiden valmistuksessa ja hydrosilyloinneissa.

## Lähteet
Meidän tulevat päivät

**Meidän tulevat päivät** on suomalaisen muusikko ja lauluntekijä Lauri Tähkän neljäs sooloalbumi. Albumi julkaistiin 1. maaliskuuta 2019, ja sen tuotti Jukka Immonen. Meidän tulevat päivät sisältää kymmenen kappaletta. Albumilta julkaistiin vuonna 2018 kaksi singleä, ”Mä en pelkää” ja ”Palavaa vettä”.

Albumi nousi listaykköseksi sekä Suomen virallisella albumilistalla että fyysisellä albumilistalla. Emma-gaalassa 2020 albumi palkittiin vuoden iskelmäalbumina.

## Kappaleet
#
#
#
#
#
#
#
#
#
#

## Lähteet
Arilena Ara

**Arilena Ara** (s. 17. heinäkuuta 1998 Shkodra, Albania) on albanialainen laulaja. Ara sijoittui toiseksi Albanian ''X Factorissa'' vuonna 2012. Hän voitti Festivali i Këngës -laulukilpailun 22. joulukuuta 2019 kappaleella "Shaj", jonka englanninkielisellä versiolla "Fall from the Sky" hänen oli määrä edustaa Albaniaa vuoden 2020 Eurovision laulukilpailussa. Kilpailu kuitenkin peruttiin koronaviruspandemian vuoksi.

## Lähteet
Artas (Betlehem)

**Artas** on kylä Palestiinan Länsirannalla lähellä Betlehemin kaupunkia. Sen asukasluku oli vuoden 2016 arvion mukaan 3&nbsp;617. Kaupunki tunnetaan esimerkiksi Salomon lammista ja katolisesta nunnaluostarista.

## Maantiede

Artas sijaitsee Palestiinan Länsirannalla Betlehemin kuvernoraatissa noin 2,4 kilometriä Betlehemin kaupungista lounaaseen. Sen naapuripaikkakuntia ovat Hindaza idässä, Al Duheisan pakolaisleiri pohjoisessa, Al Khader lännessä ja Wadi Rahhal etelässä. Artasin korkeus merenpinnasta on 732 metriä.

Keskimääräinen vuotuinen sadanta Artasin alueella on 565 mm ja keskimääräinen lämpötila 16°C.

## Historia

Artasia on joskus pidetty Jerikon ohella yhtenä alueen vanhimmista asutuskeskuksista.  Aikanaan kylää asuttivat kanaanilaiset. Historiallisesti se on ollut huomattavaa maatalousaluetta ja se tunnettiin etenkin veden lähteistään. Kylän vieressä olevat lammet tunnetaan Salomon lampina. Toisen temppelin kaudella kylän vettä tuotiin Jerusalemiin kahden akveduktin kautta. Artasin nimi on johdettu kreikkalaisesta nimestä Artasium, joka tarkoittaa paratiisia tai puutarhaa. Ristiretkeläiset tunsivat paikan suljettua paratiisia tarkoittavalla nimell' Hortus Conclusus. Nykyisin kylässä on katolinen nunnaluostari, jonka yhteydessä toimii myös tyttöjen orpokoti.

## Talous
Maatalous työllistää noin 51&nbsp;% Artasin työssäkäyvästä väestöstä. Muita työllistäjiä olivat Israelin työmarkkinat (19&nbsp;%), hallinto (13&nbsp;%), kaupanala (13&nbsp;%), teollisuus (3&nbsp;%) ja palvelut (1&nbsp;%). Artasissa on esimerkiksi viinitiloja ja hedelmäpuutarhoja. Alueella kasvatetaan myös kasviksia, oliiveja ja viljaa. Artasiin on viitattu joskus Betlehemin leipäkorina.

## Väestö
Artasin asukasluku oli Palestiinan tilastokeskuksen vuoden 2016 arvion mukaan 4&nbsp;610. Vuonna 2007 vastaava luku oli 3&nbsp;617, Vuonna 1997 2&nbsp;679 ja vuonna 1967 1&nbsp;097.

## Artas Folklore Centre
Artasissa toimiva Artas Folklore Centre on museo- ja tutkimustoiminnan keskus, joka on rakennettu suomalaisen antropologin, Hilma Granqvistin, työn ympärille. Granqvist oleskeli Artasissa vuosina 1925-1931 ja tutki kylän sosiaalisia suhteita, avioliittoja, kuolemaan liittyviä käytäntöjä, sekä lasten ja naisten asemaa.  Granqvistin tutkimus saavutti kansainvälistä huomiota ja häntä pidetään antropologisen tutkimuksen edelläkävijänä.

## Lähteet
Michael Obafemi

**Michael Oluwadurotimi Obafemi** (s. 6. heinäkuuta 2000 Dublin) on irlantilainen jalkapalloilija, pelipaikaltaan hyökkääjä. Hän edustaa kaudella 2025–2026 2. Bundesliigassa pelaavaa VfL Bochumia lainasopimuksella Englannin Valioliigan Burnleystä.

Obafemi siirtyi Southamptonin junioreihin kesällä 2016. Hän pääsi edustusjoukkueessa pelaamaan ensimmäisen valioliigaottelunsa tammikuussa 2018. Kaudella 2018–2019 hän pelasi Valioliigassa kuusi ottelua ja teki maalin joulukuussa Huddersfield Townia vastaan. Kaudella 2019–2020 hän teki maalin kauden kahdeksannessa valioliigaottelussaan tapaninpäivänä Chelseaa vastaan. Kaikkiaan hän teki kauden 21 valioliigaottelussaan kolme maalia. Kaudella 2020–2021 hän pelasi Valioliigassa vain neljässä ottelussa. Hän siirtyi kesällä 2021 Swanseaan, jossa pelasi puolentoista kauden aikana 51 Englannin mestaruussarjan ottelua ja teki 15 maalia. Kevätkaudella 2023 hän pelasi Burnleyssä lainalla 12 mestaruussarjan ottelua ja teki kaksi maalia. Hän siirtyi Valioliigaan nousseeseen seuraan pysyvästi kesällä 2023. Kauden 2023–2024 alussa Obafemi oli pitkään sivussa reisivamman vuoksi ja pelasi vain kaksi valioliigaottelua. Tammikuussa 2024 hän siirtyi kauden loppuun kestäneelle lainalle mestaruussarjan Millwalliin, jossa teki 14 sarjaottelussa kaksi maalia. Kaudella 2024–2025 hän pelasi Plymouthissa lainalla 29 mestaruussarjan ottelua ja teki kaksi maalia.

Obafemi pelasi Irlannin A-maajoukkueessa ensimmäisen kerran marraskuussa 2018, kun hän tuli vaihtopelaajana kentälle Kansojen liigan vierasottelussa Tanskaa vastaan. Ensimmäisen maaottelumaalinsa hän teki Kansojen liigan ottelussa Skotlantia vastaan kesäkuussa 2022. Kaikkiaan hän on 2. syyskuuta 2025 mennessä pelannut 12 maaottelua ja tehnyt kaksi maalia. Otteluista kolme on ollut EM-karsintaotteluita.

## Lähteet
Beit Iksa

**Beit Iksa** on kylä Palestiinan Länsirannalla hieman Jerusalemin kaupungin luoteispuolella. Kylän asukasluku oli vuoden 2018 arvion mukaan 1&nbsp;797.

## Maantiede

Beit Iksa sijaitsee Palestiinan Länsirannalla Jerusalemin kuveroraatissa noin 6,5 kilometriä Jerusalemin kaupungista luoteeseen. Beit Iksan naapuripaikkakuntia ovat Beit Hanina al Balad ja Shu'fat idässä, An Nabi Samwil pohjoisessa, Beit Surik lännessä ja Lifta Israelin puolella etelässä. Paikan korkeus merenpinnasta on 747 metriä. Israel hallitsee käytännössä suurinta osaa kylän alueesta. Palestiinalaisen hallinnon alaisuudessa on vain pieni osa, joka käsittää kuitenkin suurimman osan kylän asukkaista.

Keskimääräinen vuotuinen sadanta Beit Iksan alueella on 595 mm ja keskimääräinen lämpötila 16°C.

## Historia
Nimi Beit Iksa tarkoittaa vapaasti käännettynä vaatetaloa. Nimi on juonnettu ilmeisesti Saladinin ajoilta, jolloin paikalla sijaitsi vaatekauppa Saladin sotilaille. Asutusta on ollut paikalla jo pitkään, vaikkakaan kylän perustamisen ajankohtaa ei tunneta tarkasti. Mahdollisesti kylän ensimmäiset asukkaat asettuivat paikalle Saladinin piirittäessä Jerusalemia.

Israelin itsenäisyyssodan aikana vuonna 1948 kylän lähistöllä käytiin kiivaita taisteluita Jerusalemista Tel Aviviin johtavan maantien hallinnasta. Lopulta Israelin asevoimat valtasivat kaupungin, mutta se luovutettiin Jordanialle vuoden 1949 aselevon yhteydessä. Israel sai vastaavasti joitakin pieniä alueita jordanialta. Israelin asevoimat valtasivat kylän jälleen kuuden päivän sodan yhteydessä vuonna 1967. Vuonna 1995 kylän alue jaettiin osiin B ja C. Osaa B hallitsee Palestiina ja C Israel. Israel on takavarikoinut huomattavia osia kylän alueesta siirtokuntien ja Länsirannan turva-aidan rakentamista varten.

## Talous
Vuonna 2010 Beit Iksan töissäkäyvästä väestöstä 45&nbsp;% on työllistynyt Israelin työmarkkinoilla. Hallinnossa työllistyi 40&nbsp;%, maataloudessa 5&nbsp;%, kaupanalalla 5&nbsp;%, teollisuudessa 3&nbsp;% ja palveluissa 2&nbsp;%. Työttömyysaste oli samana vuonna 20&nbsp;%. Huomattavia vaikeuksia tuotti Israelin kylän asukkaille asettamat rajoitteet.

## Väestö
Beit Iksan asukasluku oli Palestiinan tilastokeskuksen vuoden 2018 arvion mukaan 1&nbsp;797. Vuonna 1967 vastaava lukema oli 633. Kylän asukkaat ovat pääasiassa muslimeja.

## Lähteet
Ikuinen vappu

**Ikuinen vappu** on suomalaisen rap-duo JVG:n single, joka julkaistiin 11. helmikuuta 2019. Kappaleen ovat tuottaneet ja säveltäneet DJPP ja Eppu Kosonen, ja sen ovat sanoittaneet DJPP, Eppu Kosonen, Jare Brand ja VilleGalle. Kappale oli 11 viikkoa Suomen virallisen singlelistan ykkösenä.

Ikuinen vappu -musiikkivideolla on Youtubessa 11 miljoonaa näyttökertaa ja on Spotifyssa 36,1 miljoonaa kuuntelukertaa marraskuuhun 2024 mennessä. Ikuinen vappu oli Spotifyn vuoden 2019 kuunnelluin kappale Suomessa. Emma-gaalassa 2020 kappale palkittiin vuoden biisinä ja vuoden striimatuimpana biisinä.

## Lähteet
Rosario Castellanos

**Rosario Castellanos Figueroa** (25. toukokuuta 1925 México &ndash; 7. elokuuta 1974 Tel Aviv) oli meksikolainen runoilija, kirjailija ja diplomaatti. Hänen on mainittu olleen yksi Meksikon merkittävimpiä 1900-luvun kirjailijoita ja meksikolaisen feminismin vahvimpia ääniä.

Castellanosilta on suomennettu ainoastaan katkelma esikoisteoksesta *Balún Canán*. Teos ilmestyi vuonna 1966 Matti Rossin suomennoksena osana Tammen kustantamaa Kolmas maailma -kokoelmaa.

## Elämä
Rosario Castellanos syntyi Meksikon pääkaupungissa Méxicossa. Hän vietti lapsuutensa perheensä kahviplantaasilla Comitánissa, joka sijaitsee Meksikon eteläisimmässä osavaltiossa Chiapasissa Guatemalan rajan lähettyvillä. Castellanosin perhe menetti 1940-luvulla merkittävän osan suuresta maaomaisuudestaan presidentti Lázaro Cárdenasin hallinnon toteuttamassa maatalousreformissa ja maanjaossa, jonka jälkeen perhe päätti muuttaa takaisin Méxicoon. Castellanosin molemmat vanhemmat kuolivat vuonna 1948 vain yhden kuukauden aikana. Castellanos hakeutui opiskelemaan Universidad Nacional Autónoma de Méxicoon, jossa hän liittyi 1950-luvun sukupolvena tunnettuun nuorten kirjailijoiden ryhmittymään. Castellanos valmistui vuonna 1950 maisteriksi pääaineenaan filosofia. Hän julkaisi ensimmäisen runoteoksensa *Trayectoria del polvo* jo ennen valmistumistaan vuonna 1948.

Castellanosin ensimmäisen romaani, omaelämäkerrallisena pidetty *Balún Canán* ilmestyi vuonna 1957. Vuonna 1958 Castellanos avioitui filosofian professorin Ricardo Guerra Tejadan kanssa. Pariskunta sai pojan vuonna 1961. Avioliitto kuitenkin päättyi 1970-luvun alussa aviomiehen uskottomuuden vuoksi. Castellanos työskenteli kirjallisen uransa ohella opettajana muun muassa alma mater -yliopistossaan 1960-luvulla. Castellanos halusi avioliiton kariutumisen jälkeen muutoksen omaan ja poikansa elämään, jonka myötä hän päätyi vuonna 1971 ottamaan vastaan tehtävän Meksikon suurlähettiläänä Israelissa. Diplomaatin työnsä ohella Castellanos kirjoitti Israelissa useita teoksia ja myös opetti Latinalaisen Amerikan kirjallisuutta Jerusalemin heprealaisessa yliopistossa.

Castellanos kuoli vuonna 1974 Tel Avivissa. Kuolema oli tapaturmainen, sillä Castellanos kuoli saatuaan sähköšokin vaihtaessaan lamppua. Jotkut ovat epäilleet kuoleman johtuneen itsemurhasta. Castellanosin ruumis lennätettiin Meksikoon, jossa hän sai valtiolliset hautajaiset.

## Tunnustukset
Rosario Castellanosin mukaan on nimetty puisto ja julkinen kirjasto Méxicon Cuajimalpa de Morelosissa.

## Lähteet

## Aiheesta muualla
Pointin kirjasto

**Pointin kirjasto** on Vantaan Pakkalan kaupunginosassa sijaitseva, vuonna 2003 perustettu julkinen kirjasto. Se on rakenteellisesti osa Pakkalan oppimis- ja informaatiotaloa (Point) ja toimii osana Vantaan kaupunginkirjastoa ja pääkaupunkiseudun Helmet-kirjastoverkkoa. 

Vuonna 2017 Pointin kirjastossa tilastoitiin 250&nbsp;148 kävijää. Kirjasto sijaitsee samassa rakennuksessa kuin Vantaan kansainvälinen koulu. 

Lokakuussa 2025 uutisoitiin, että Pointin kirjasto suljetaan 1. toukokuuta 2026. Vantaan kansainvälisen koulun oppilasmäärä on kasvanut ja kirjastotilat tarvitaan koulukäyttöön. Pakkalan uusi kirjasto siirtyy kauppakeskus Jumbon Flamingo-siipeen. Pointin kirjastoa laajempi Jumbon kirjasto pyritään avaamaan syksyllä 2026. 

## Lähteet

## Aiheesta muualla
* Marika Lumme (27.10.2019) Tulitikkuleikkejä, meluamista ja roskaamista – Pointin kirjaston omatoimiaika poistettiin viikonloppuilloista (vantaansanomat.fi)
* Emmakaisa Jokiniemi (22.4.2014) Pointin kirjasto keksi keinon meteliä vastaan  (vantaansanomat.fi)
* Johanna Sjöholm (5.1.2014) Pointin itsepalvelukirjasto odottaa kävijöitä (maksumuuri, tilaajille) (hs.fi)
Freddy Heineken

**Freddy Heineken** (1923 – 3. tammikuuta 2002) oli alankomaalainen liikemies. Hän oli isoisänsä 1860-luvulla perustaman olutpanimoyhtiö Heinekenin suurin osakkeenomistaja. Hän aloitti työt yhtiössä vuonna 1942 ja johti sitä vuosina 1971–1989. Tämän jälkeen hän toimi kuolemaansa saakka Heinekenin holdingyhtiön hallituksen puheenjohtajana. Hän antoi kotimaassaan runsaasti rahaa kulttuurin tukemiseen.

Freddy Heineken ja hänen autonkuljettajansa siepattiin Amsterdamissa yhtiön pääkonttorin ulkopuolella vuonna 1983. Suku maksoi sieppaajille kymmenien miljoonien lunnaat ja siepatut löydettiin kolmen viikon kateissa olon jälkeen kahlittuina satamavarastosta. Sieppauksesta tuomittiin viisi miestä ja iso osa lunnasrahoistakin saatiin takaisin.

## Lähteet

*
The Hole (skientologia)

**The Hole (skientologia)** oli skientologiasta eronneiden mukaan liikkeen päämajassa sijainnut eristysrakennus, jota olisi käytetty hairahtuneiden rankaisemiseen. Se olisi toiminut ainakin 2004–2007. Paikka olisi saanut alkunsa, kun järjestön johtaja Miscavige otti ohjat käsiinsä. Paikan tarkoitus olisi ollut estää vallankaappaus järjestön sisällä . 
Liikkeestä eronneiden mukaan "Holeen" joutuivat kuukausiksi ne, joita epäiltiin sääntöjen rikkomisesta. Holessa oli korkeissa olleita skientologeja. . Holessa tehtiin pitkää työpäivää, ulos sai poistua harvoin, ruoka oli huonoa, nukuttiin ahtaasti jopa pöydillä, haukuttiin, nöyryytettiin ja fyysisesti kiusattiin henkilökuntaa, muurahaisia saattoi olla rakennuksessa, ja kesällä sähköjen katkaisun jälkeen liian kuumaa. Rakennuksen oloja helpotettiin sen jälkeen, kun FBI kiinnostui siitä. Skientologiakirkko kiistää "The Holen" olleen olemassa. Sen sijaan järjestö kyllä myöntää, että se pitää "uskonnollista kuria".

## Lähteet
Stefan Heym

**Stefan Heym** (alk. **Helmut Flieg**, 10. huhtikuuta 1913 Chemnitz, Saksa – 16. joulukuuta 2001 Israel) oli saksalainen kirjailija. Hän vaikutti myös Yhdysvalloissa, ja 1990-luvulla hänet valittiin Saksan liittopäiville.

Heym syntyi juutalaiseen kauppiasperheeseen. Hän muutti nimensä Stefan Heymiksi vuonna 1933. Tuona vuonna hän muutti Prahaan, jossa hän alkoi toimittaa saksankielistä lehteä. Vuonna 1935 hän muutti Yhdysvaltoihin ja teki Chicagon yliopistossa lopputyönsä Heinrich Heinesta.

Heymin esikoisromaani *Hostages* ilmestyi vuonna 1942. Hän toimi Yhdysvaltain armeijassa psykologisen sodankäynnin asiantuntijana Euroopassa mutta joutui sodan jälkeen jättämään armeijan suhtauduttuaan kommunismiin liian suopeasti. Vuonna 1948 hän kirjoitti sotaromaanin *The Crusaders*, josta tuli maailmanlaajuinen menestys.

Heym palasi Saksaan ja Berliiniin 1950-luvun alkupuolella. Hän kirjoitti itäsaksalaisten työläisten vuoden 1953 lakosta romaanin *Fünf Tage im Juni*, joka julkaistiin vasta 1970-luvulla lännessä. Reaalisosialismin kriitikkona hän oli riidoissa Itä-Saksan johdon kanssa. Hän julkaisi muistelmateoksensa *Nachruf* vuonna 1988. Hänet vihittiin Bernin ja Cambridgen yliopistojen kunniatohtoriksi 1990-luvun alussa.

Heym valittiin Saksan liittopäiville PDS:n edustajana vuonna 1994. Hän piti ikäpuhemiehenä liittopäivien avajaispuheen mutta erosi melko pian vastalauseena kansanedustajien palkankorotukselle. Vuonna 1998 hän julkaisi romaanin *Radek*, jossa hän analysoi vasemmistolaisuutta Karl Radekin hahmon kautta. Viimeisten vuosiensa julkisissa esiintymisissä hän vastusti Naton pommituksia Kosovossa ja Afganistanin sotaa.

Hän kuoli vuonna 2001 Sydänkohtaukseen Israelissa.

Heymin isä teki itsemurhan vuonna 1935. Hänen muu perheensä kuoli keskitysleirillä.

## Lähteet

* 

### Viitteet
Mustaharjapensas

**Mustaharjapensas** (*Coleogyne ramosissima*) on ruusukasvien heimoon kuuluva kasvilaji, joka kasvaa luonnonvaraisena Yhdysvaltain lounaisosien aavikoilla. Se on harjapensaiden suvun ainoa laji.

Kasvi eroaa monin tavoin useimmista muista ruusukasveista; sillä ei esimerkiksi ole lainkaan terälehtiä, verholehtiä on neljä eikä viisi ja lehtiasento on vastakkainen eikä vuorottainen kuten muilla ruusukasveilla. Se tuottaa ellagitanniineihin kuuluvaa stenofylaniini A:ta.

## Ulkonäkö ja koko
Mustaharjapensas on voimakastuoksuinen, matalakasvuinen ja piikikäs pensas. Kasvi on väriltään tumman harmaanvihreä. Sillä on tiheästi haarovat oksat (lajinimen *ramosissima* merkitys on "monihaarainen"). Kasvin lehdet ovat suikeita ja otapäisiä. Lehdet ovat järjestäytyneet rankaan vastakkaisiksi pareiksi, mikä on epätavallista ruusukasveille.

Rankat kevätsateet laukaisevat kukinnan, joka kestää huhtikuusta heinäkuuhun. Nahkeat kukat kasvavat yksitellen lyhyiden kukkavarsien päissä. Kukassa on paksujen, nukkaisten verholehtien muodostama verhiö, jonka sisäpinta on keltainen ja ulkopinta oranssi tai punertava. Terälehtiä on joskus neljä, mutta tavallisesti niitä ei ole lainkaan. Kukan keskellä olevan emin ympärillä on lukuisia keltaisia heteitä. Kukasta kypsyvä hedelmä on muutaman millimetrin pituinen pähkylä; verholehdet voivat jäädä kiinni kasviin hedelmän kypsyttyäkin.

Kasvi lisääntyy siemenistä erittäin harvoin, sillä siemenet eivät leviä kunnolla, eivätkä niistä itäneet taimet tavallisesti selviydy. Mustaharjapensaan lisääntymiseen vaaditaan tietynlaiset, harvoin toteutuvat lämpö- ja kosteusolot, joten kasvin lisääntyminen on satunnaista. Mustaharjapensas on kuitenkin erittäin kestävä ja pitkäikäinen.

## Levinneisyys ja elinympäristö
Mustaharjapensas kasvaa luonnonvaraisena Yhdysvaltain lounaisosissa Mojaven aavikolla ja Canyonlandsissa. Runsaasti haarova kasvi muodostaa aavikolle laajoja tiheikkömäisiä yksilajisia kasvustoja, mikä antaa maisemalle yhtenäisen tummanharmaan värin. Kasvillisuustyyppiä, jossa mustaharjapensas hallitsee yksinään tai yhdessä jonkin muun lajin kanssa, kutsutaan Yhdysvalloissa nimellä *blackbrush scrub*.

Vaikeina kuivuusaikoina kasvi pudottaa suurimman osan lehdistään ja siirtyy lepotilaan; jotkut lehdet jäävät tavallisesti roikkumaan oksien kärkiin.

## Nimitykset
Lajia kutsutaan englanniksi nimellä *blackbrush* (suom. "mustaharja"), koska sen tavallisesti harmaanvihreät oksat tummuvat, kun sade kastelee ne.

## Lähteet
Nylon 66’ers

**Nylon 66’ers** on 1990-luvun alussa perustettu, instrumentaalista rockia soittava turkulainen yhtye, joka on tehnyt puolen tusinaa albumia. Sen jäseniä ovat 2010-luvulla olleet Perttu Hemminki (sähköurut ja muut kosketinsoittimet), Peter Nordlund (sähkökitara), Petri Viitala (saksofonit), Hoss Siivonen (basso), Teho Majamäki (lyömäsoittimet) ja Mikko Mielonen (rummut). Esiintymisissään ja levytyksissään se on käyttänyt vierailevia laulusolisteja, kuten Marjut Fabritius, Ciaran O’Reilly, Mark Odom, Pelle Miljoona ja Maunu.

Yhtye sai alkunsa 1990-luvun taitteessa esikuvanaan Booker T. & the M.G.’sin instrumentaalinen rhythm and blues. Yhtyeen alkuperäiskokoonpanossa soittivat Perttu Hemminki (sähköurut), Hoss Siivonen (basso), Matti Wahlsten (sähkökitara) ja Pekka Eskelinen (rummut). Yhtyeen tyylikirjo on laajentunut vuosien varrella rhythm and bluesista rockiin, diskoon, souliin, jazziin, teknoon, latinalaisrytmeihin ja heavyyn.

*[[Helsingin Sanomat|Helsingin Sanomien]]* Ilkka Mattila luonnehti yhtyettä 1990-luvun keskivaiheilla acid jazzia ja Spede-huumoria yhdisteleväksi provokatiiviseksi kokoonpanoksi, jonka urkuvetoinen instrumentaaliohjelmisto koostuu enimmäkseen sovituksista muiden artistien tunnetuksi tekemistä kappaleista.

## Diskografia
*At The Copa! (EP-levy, 1992)
*Absurdo (CD-levy, 1993) 
*Zum Teufel, Baby (CD, Twin Hits, 1995)
*We Are Sailing (The Sea of Love) (CD, 1996)
*Yeah Yeah Yeah! – It Was 40 Years Ago / The Ultimate Anthology Of 66'ers - 50&nbsp;000&nbsp;000 Nylon Fans Can’t Be Wrong  (2006)
*Love to Love (vinyyli ja CD, 2016).

## Lähteet
Jaroslav Diblenko

**Jaroslav Diblenko** (ven. Ярослав Дыбленко, s. 28. joulukuuta 1993 Surgut) on venäläinen jääkiekkoilija, pelipaikaltaan puolustaja. Hän edustaa KHL-seura Amur Habarovskia. Diblenko on aiemmin edustanut KHL-urallaan Atlant Mytištšia ja Spartak Moskovaa. Hän on pelannut myös AHL:ssä Binghamton Devilsin riveissä.

## Ura
Diblenko debytoi KHL:ssä kaudella 2012–2013 Atlant Mytištšin paidassa. Vuonna 2015 hän siirtyi Spartak Moskovan riveihin. Kaksi vuotta myöhemmin Diblenko siirtyi AHL:n Binghamton Devilsiin mutta palasi Spartak Moskovaan kaudelle 2018–2019. Kesällä 2019 Diblenko siirtyi SKA Pietariin kolmen vuoden sopimuksella.

## Lähteet
Super Mario World (täsmennyssivu)

**Super Mario World** voi tarkoittaa seuraavia:

* Super Mario World, Nintendon vuonna 1990 julkaisema videopeli
* Super Mario World, samannimiseen videopeliin perustuva televisiosarja vuodelta 1991
* Super Mario World 2: Yoshi’s Island, Nintendon videopeli vuodelta 1995
* Super Mario 3D World, Nintendon videopeli vuodelta 2013
Kanisteri

**Kanisteri** on tavallisesti kahvallinen nesteiden säilytys- ja kaatoastia. Kanistereita on yleisimmin muovista tai metallista valmistettuja. Niissä on yleensä kapea ja lyhyt nokka eli suuaukko, jonka voi sulkea korkilla. Kanisteri poikkeaa kannusta muodoltaan, mutta joskus jotkut saattavat virheellisesti sanoa myös kanisteria kannuksi. Kannussa kahva on yleensä pystykyljessä, kun taas kanisterissa kahva on yleensä päällä. Kanisterin muoto vastaa yleensä karkeasti kuvassa näkyvän nestesaippuakanisterin muotoa, kun puolestaan kannuksi sanotaan yleensä ihan eri muotoista säilytysastiaa tai kaatoastiaa. Esimerkiksi polttoainetta säilytetään yleisemmin kanisterissa kuin kannussa. Mehutiivistettä varastoidaan yleisemmin kanisterissa, mutta valmiiksi laimennettu mehu säilytetään jääkaapissa yleensä kannussa ja annostellaan yleensä kannusta juoma-astiaan.

## Katso myös
### Astiat
* Astia
* Kannu
* Jerrykannu
* Leili
* Pullo

### Kanistereiden sisällöt
* Mehu
* Neste
* Myrkky
* Pesuaine
* Polttoaine
* Torjunta-aine
* Vesi
* Öljy

## Lähteet

## Aiheesta muualla
Luettelo sulkapallon Suomen-mestareista

Tämä on **luettelo sulkapallon Suomen-mestareista**. Sulkapallossa on pelattu Suomen-mestaruuksista miesten ja naisten kaksinpelissä sekä miesten nelinpelissä vuodesta 1955, sekanelinpelissä vuodesta 1956 ja naisten nelinpelissä vuodesta 1961.

## Miesten ja naisten kaksinpeli

## Miesten nelinpeli

## Naisten nelinpeli

## Sekanelinpeli

## Lähteet
Crash bandicoot

**Crash bandicoot** on pussimäyrien (Peramelidae) heimoon kuuluva sukupuuttoon kuollut nisäkäslaji. Se oli sukunsa **Crash** ainoa laji. Laji kuvailtiin tieteelle vuonna 2014. Lajista on löydetty muinaisia jäännöksiä Australiasta.

Lajin tieteellinen nimi *Crash bandicoot* on nimetty pelihahmo Crash Bandicootin mukaan.

## Lähteet
Villy Sørensen

**Villy Sørensen** (13. tammikuuta 1929 – 16. joulukuuta 2001) oli tanskalainen kirjailija ja filosofi. Hän sai Pohjoismaiden neuvoston kirjallisuuspalkinnon vuonna 1974. Hän oli Tanskan akatemian jäsen.

Sørensen opiskeli filosofiaa Kööpenhaminan ja Freiburgin yliopistoissa. Hän kirjoitti pienoiselämäkerrat muun muassa Senecasta, Schopenhauerista ja Nietzschestä. Hänen tärkeimmät kirjoituksensa olivat esseitä. Hänen esikoisteoksensa oli vuonna 1953 julkaistu novellikokoelma *Sære historier*. Varhaisissa kaunokirjallisissa teoksissaan hän kehitti omalaatuisen absurdismin. Novelleissa hän muuntelee vanhoja satuaiheita.

Sørensenin teoksista on ilmestynyt suomeksi *Tarinoita* (ilmestynyt suomeksi 1968) ja *Ragnarök, jumalten tuho* (ilmestynyt suomeksi 1998).

## Palkinnot ja tunnustukset
* Pohjoismaiden neuvoston kirjallisuuspalkinto 1974
* Ruotsin akatemian pohjoismainen palkinto 1986

## Suomennetut teokset
* *Tarinoita* (*Saere historier; Ufarlige historier*), suom. Arto Ingervo ja Kirsti Ingervo, Helsinki: 1968
** Kaksi legendaa
** Tuntematon puu
** Vain päähänpisto
** Ihmelapsi
** Konsertti
** Tiikerit
** Kauppias
** Duo
** Vihollinen
** Kotimatka
** Romeo ja Signe
* *Ragnarök: jumalten tuho* (*Ragnarok, en gudefortælling*), suom. Mika Siimes, Helsinki: Nemo 1998 

## Lähteet